Í dagbókarfærslu hér á síðunni hinn 10. nóvember 2007 segi ég meðal annars : „ John Vinocur frá International Herald Tribune flutti lokaræðuna á ráðstefnunni í Stokkhólmi í gær og ræddi um Nicolas Sarkozy Frakklandsforseta og hvers vegna hann hefði ákveðið að taka upp nýja stefnu gagnvart Bandaríkjunum og NATO og hve djúpstæð áhrif þessi breyting væri fyrir Frakka . Í samtölum okkar þótti honum , að ákvörðun Frakka um að senda orrustuþotur til Íslands væri enn til marks um þessar nýju áherslur í utanríkisstefnu Frakka og raunar stórmerkileg í mörgu tilliti . Vinocur notaði stefnubreytingu Frakka sem dæmisögu fyrir Svía , væru þeir að hugsa um aðild að NATO . Það þyrfti öfluga forystu og skýran vilja til að ræða mál á nýjum grunni , ef ganga ætti til þess verks - raunar gjörbreytt viðhorf heima fyrir , hvað sem liði áhrifum stefnubreytingarinnar út á við . “ Hér vísa ég til ársfundar Swedish Atlantic Association , sem er sambærilegt félag og Samtök um vestræna samvinnu hér á landi og hafa að markmiði stuðning við NATO og innan sænsku samtakanna eru málsvarar þess , að Svíþjóð gangi í NATO . Carl Bildt , utanríkisráðherra Svíþjóðar , er ekki stuðningsmaður NATO-aðildar . Hann er hins vegar eindreginn málsvari þess , að Finnland , Noregur og Svíþjóð efli samstarf sitt á sviði öryggismála . Hefur fjallað um þetta efni á vefsíðu sinni nú í upphafi nýs árs . Þetta kemur heim og saman við þær skoðanir , sem ég hef hreyft í erindum mínum undanfarna mánuði – að ný viðfangsefni blasi við í öryggismálum á Norðurslóðum og við þeim þurfi að bregðast með öðrum úrræðum en hernaðarlegum – það er með borgaralegum viðbúnaði . Bildt ritaði um þetta á vefsíðu sinni 3. janúar og sagði hinn 4. janúar frá því , að vel hefði verið brugðist við hugmyndum sínum af finnskum ráðamönnum . Matti Vanhanen , forsætisráðherra Finna , ritaði á vefsíðu sína hinn 4 , janúar , að hann væri sömu skoðunar og Bildt , að ekki ætti að líta til NATO-aðildar heldur huga að öryggisgæslu með samstarfi við Svía og í því sambandi að stefna að sameiginlegum „ krisövningar “ eða almannavarnaæfingu haustið 2008 . „ Samstarfið við Ísland tæki mið af því , að halda yrði úti eftirliti með aukinni skipaumferð á Norðurslóðum . Að mínu áliti er engin spurning um áhuga Dana á því að tryggja öryggi á siglingaleiðunum yfir N-Atlantshaf og ber að hafa í huga skyldur þeirra í því efni í Færeyjum og Grænlandi . “ Þarna nefni ég fund , sem Jonas Gahr Störe , utanríkisráðherra Noregs , bauð Ilkka Kanerva , utanríkisráðherra Finna , og Carl Bildt , utanríkisráðherra Svía , til hinn 9. og 10. október 2007 og haldinn var í Bodö en í tilkynningu um fundinn segja ráðherrarnir meðal annars : Hinn 18. desember 2007 sagði Carl Bildt frá því á vefsíðu sinni að hann hefði boðið gestum til „ nordiskt julbord “ Ilkka Kanerva , utanríkisráðherra Finna , hefði ekki getað þegið boðið vegna fjárlagaumræðna í Helsinki en Per Stig Möller , utanríkisráðherra Dana , Jonas Gahr Störe , utanríkisráðherra , Olli Rehn , hinni finnski framkvæmdarstjórnarmaður í ESB , og Radek Sikorski , utanríkisráðherra Pólverja , hefðu þegið boðið . Bildt segir , að eftir öryggismálafundina í Bodö og Stokkhólmi verði næsti fundur haldinn í Finnlandi . Í dagbókarfærslu á síðu minni 7. desember 2007 segir : „ Carl Bildt , utanríkisráðherra Svía , heldur úti vefsíðu og segir þar frá miklum ferðalögum sínum og lýsir viðhorfi sínu til þess , sem hæst ber á þeim fundum , sem hann situr . Hinn 5. desember segir hann í dagbókarfærslu undir fyrirsögninni : Nýtt öryggi : Hann vitnar sem sagt í nýtt álit sænska þingsins um varnarmál , þar sem segir , að Svíar muni ekki sitja hjá ef einhverjar hörmungar eða árás beinist gegn öðru ESB-ríki eða öðru norrænu ríki . Þá hefur landhelgisgæslan átt náið samstarf við sænska herinn við kaup á nýrri flugvél , sem er af sömu gerð og með samskonar búnað og vélar Svía til eftirlits á Eystrasalti . “ Sænska varnarmálaráðuneytið sendi sem sagt nefnd háttsettra manna hingað til lands í byrjun desember sl. til að kynna sér , hvernig við vinnum í anda „ mjuka säkerhetspolitiken “ . Þótt Per Stig Möller hafi verið boðinn í jólaveisluna í Stokkhólmi , eru Danir ekki fullgildir þátttakendur í samstarfinu , sem hófst formlega með fundinum í Bodö . Staða Íslendinga er enn óljósari . Á vettvangi Norðurlandaráðs eru þingmenn teknir til við að ræða ræða um öryggismál . Svigrúmið til þess mótast á hinn bóginn af vilja ríkisstjórna landanna . Svíar fara með norræna formennsku á árinu 2008 . Carl Bildt ræður því miklu um það , sem gerist í þessum málum á þeim vettvangi á hinu nýbyrjaða ári . Ég hef haldið hér til haga frásögnum af opinberum samskiptum eigenda Baugsmiðlanna við miðla sína . Miðvikudaginn 2. janúar 2008 var kl. 15 . 30 birt frétt á visir.is þar sem sagði : „ Athafnamaðurinn Jón Ásgeir Jóhannesson flaug ásamt eiginkonu sinni Ingibjörgu Pálmadóttur til Jamaíka seinnipartinn í gær . Fararkosturinn var glæný einkaþota Jóns Ásgeirs af gerðinni Falcon 2000 og tilgangur ferðarinnar er að vígja nýja lúxussnekkju þeirra hjóna . Snekkjan er einnig hin glæsilegasta , vel yfir 30 metrar á lengd og herma heimildir Vísis að hún kosti ekki undir tveimur milljörðum . Í för með Jóni Ásgeiri og Ingibjörgu voru meðal annars góðvinur Jóns Ásgeirs og viðskiptafélagi Pálmi Haraldsson í Fons og kona hans Halla Rannveig Halldórsdóttir sem og Sybil Kristinsdóttir , systir Bolla í 17 , sem er ein besta vinkona Ingibjargar . Jón Ásgeir og Ingibjörg gengu í það heilaga 17. nóvember síðastliðinn en náðu varla að njóta hveitibrauðsdaganna vegna anna Jóns Ásgeirs í málefnum FL Group . Og veðrið er fínt á Jamaíka því samkvæmt veðurspá má búast við 28 stiga hita og smáskúrum í dag . “ Hinn 4. janúar kl. 12.24 birtist eftirfarandi frétt á visir.is : „ Jón Ásgeir Jóhannesson , stjórnarformaður Baugs , FL Group og 365 , sem rekur meðal annars Vísi , hefur sent frá sér yfirlýsingu vegna fréttar Vísis af ferðalagi hans og Ingibjargar Pálmadóttur ásamt vinafólki sem birtist 2. janúar síðastliðinn . „ Varðandi frétt á visir.is frá 2. janúar um ferðalag mitt og vina minna vil ég taka eftirfarandi fram : Uppistaðan í fréttinni er röng og önnur atriði ónákvæm og hún var mér skaðleg . Ekki var haft samband við mig til að staðreyna atriðin í fréttinni , né heldur neinn af starfsfólki mínu og enginn nafngreindur heimildamaður er nefndur . Ég átel fréttaflutning af þessum toga . " Jón Ásgeir Jóhannesson “ Fyrir aftan þennan texta birtist þessi athugasemd frá ritstjóra : „ Ég harma rangfærslur í fréttinni , sem voru hafðar eftir heimildarmönnum í góðri trú , og bið lesendur sem og það fólk sem var til umfjöllunar í fréttinni velvirðingar á þeim . Jóni Ásgeiri var ítrekað boðið upp á leiðréttingu á rangfærslum en þáði það ekki . Í ljósi rangfærslanna hef ég ákveðið að taka fréttina út úr flokknum " Mest lesnu " enda engum til góðs að röngum fréttum sé gert hátt undir höfði á Vísi . " En hvað er rétt og hvað er rangt í fréttinni ? Er allt rangt , eða bara sumt eða skyldi eitthvað vera rétt ? Er snekkja ? Er þota ? Er þotuliðið á Jamaíka ? “ Hinn 5. janúar kl. 17.03 birtist þessi leiðrétting á visir.is : „ Vegna fréttar sem birtist 2. janúar á Vísi og yfirlýsingar Jóns Ásgeirs Jóhannessonar sem birtist 4. janúar um ferðalag hans og Ingibjargar Pálmadóttur ásamt vinafólki þeirra , vill ritstjórn Vísis koma með leiðréttingu . Snekkjan sem Jón Ásgeir , Ingibjörg og vinafólk þeirra hugðust dvelja í er ekki ný heldur var hún afhent í ágúst á síðasta ári . Eins og sjá má í leiðréttingunni er fyrirsögn fréttarinnar röng og önnur atriði ónákvæm . Ritstjórn Vísis er mjög í mun um að fréttir sem birtast á Vísi séu réttar og ef svo er ekki er beðist afsökunar . Skiptir þá engu máli hvaða einstaklingur á í hlut , hvort heldur það er Jón Ásgeir Jóhannesson eða einhver annar . “